Innuendo (kumpulan muzik)

Sejarah awal

Innuendo ditubuhkan pada tahun 1992 oleh Reymee sewaktu masih bersekolah dalam tingkatan empat. Beliau mewarisi darah seni daripada bapanya, Hussein Idris yang merupakan pemain dram dan penyanyi kumpulan muzik 70-an iaitu The Strollers. Namun begitu, kesukaran mendapatkan anggota yang benar-benar meminati muzik R&B soul menyebabkan pertukaran anggota sentiasa berlaku dalam kumpulan ini.
Pada tahun 1995, Innuendo telah diberi peluang menjadi artis pembuka tirai untuk konsert kumpulan R&B Amerika Syarikat, All-4-One yang berlangsung di Kuala Lumpur. Selepas itu bakat mereka menarik perhatian beberapa syarikat rakaman namun kumpulan ini memilih untuk bernaung di bawah payung Positive Tone.

Album pertama dan tuah Belaian Jiwa

Album sulung Innuendo yang berjudul Innuendo diterbitkan oleh Ahmad Izham Omar dan Paul Moss, berada di pasaran pada bulan Mei 1997 dan mula mendapat perhatian pendengar menerusi rakaman semula lagu yang pernah dipopularkan oleh kumpulan Carefree pada tahun 1979 iaitu Belaian Jiwa. Lagu ini memang digemari oleh Innuendo dan tanpa diduga telah memahat nama mereka sebagai antara bakat baru paling menyerlah ketika itu.

Kejayaan besar di AIM '98

Innuendo memecah rekod Anugerah Industri Muzik ke-5 apabila membolot enam anugerah, Artis Inggeris Tempatan Baru Terbaik, Persembahan Vokal Berkumpulan Terbaik, Rakaman Album Terbaik, Album Inggeris Tempatan Terbaik, Susunan Muzik Terbaik Dalam Lagu (Belaian Jiwa) dan Lagu Terbaik (Selamanya) menerusi album sulung mereka. Rekod tersebut kekal sehingga ke hari ini sebagai pencapaian jumlah kemenangan terbanyak dalam satu edisi sahaja.
Pada tahun 1998 juga Innuendo meraih empat anugerah dalam Anugerah Video M iaitu Video Muzik Terbaik dan Video Muzik Inovatif menerusi lagu Belaian Jiwa, serta Persembahan Artis Terbaik dan Fotografi Terbaik menerusi lagu Just For You.
Pada tahun 1999 Innuendo mendapat penghargaan Carta RIM sebagai album Inggeris tempatan paling lama bertahan dalam carta.

Album kedua selepas empat tahun

Album kedua Innuendo, 'BrandNuEndo   menyusul pada tahun 2001. Bagaimanapun dalam album ini Sam tidak lagi bersama Innuendo. Menerusi album ini Innuendo telah meraih anugerah Video Muzik Terbaik (untuk lagu Nanti) dan Susunan Muzik Terbaik Dalam Lagu (untuk lagu Only Dancin) pada Anugerah Industri Muzik ke-9 yang diadakan pada tahun 2002.
Selepas itu Pot dan Taj lebih banyak menumpukan perhatian kepada kerja-kerja belakang tabir penerbitan album artis-artis lain dan juga syarikat milik mereka iaitu The Promised Clan Sdn. Bhd. (TPC) yang ditubuhkan untuk mengembangkan bakat-bakat baru dari arena 'underground' ke pentas 'mainstream'. Artis pertama yang dinaungi TPC ialah kumpulan Ruffedge dan V.E.

Berpecah

Pada tahun 2005 kesemua anggota Innuendo telah membawa haluan masing-masing.

Syarikat Rakaman

Innuendo bernaung di bawah syarikat rakaman Positive Tone dari awal sehinggalah ke penghujung karier muzik mereka.

2012 - The Best of Innuendo - album kompilasi

Disc 1
1. Inn-Tro
2. So Good Inside
3. Just For You
4. Squeeze
5. Don’t You Wanna Be
6. Gemawan
7. Swithching Of
8. Only Dancin’
9. Belaian Jiwa
10. Live Feel
11. Until The End Of Tmie
12. Body Song
13. A Lost Fairy Tale
14. Forever
15. Booties In The City
16. Come On With Me
17. 12 The Movies
18. Selamanya
19. Surroundtype Me
Disc 2
1. Only You
2. Akhirnya (With Camelia)
3. Back To The Future
4. The Way We Like It
5. Nanti (With Ruffedge & Ve)
6. Cant Wait (The Proposal)
7. Tidur Sayang
8. If I Could
9. Innuendo Feel
10. Tell Me
11. Movie Intermission
12. Ratu Hati
13. Body Song (Remix)
14. Jezzebelle – Too Phat Feat Innuendo
15. Trois
16. Father Be With Us – Poetic Ammo Feat Taj
17. Mvp – Naughtius Maximus Feat Innuendo
18. It’s Nice To Be Alive – Poetic Ammo

Penampilan lain

1995 - Bisikan Rindu dan There Will Always Be You (Reymee berduet dengan Liza Aziz dalam album Hati Ini)
1997 - It's A Nice Day To Be Alive (Poetic Ammo feat. Sam dalam album It's A Nice Day To Be Alive)
1997 - Father Be With Us (Poetic Ammo feat. Pot & Taj dalam album It's A Nice Day To Be Alive)
1998 - Squeeze (album kompilasi Tricks and Tales)
1999 - Akhirnya (Camelia feat. Innuendo dalam album Memori)
1999 - I Will Be There (Sam menyanyi secara solo dalam album khas Spirit of Life)
2000 - Jezzebelle (Too Phat feat. Innuendo dalam album Whuttadilly)
2000 - Who Be The Player (Poetic Ammo feat. Sam dalam album The World Is Yours)
2000 - Hingga Akhir Pasti (Pot menyanyi secara solo dalam album OST Mimpi Moon) - lagu ini adalah lagu Until The End of Time dari album pertama Innuendo yang dialih ke bahasa Melayu.
2005 - Dalam Air Ku Terbayang Wajah (Sam berduet dengan Dina Nadzir dalam album Dina)
2008 - Pada Senyummu (Pot menyanyi secara solo)
2012 - Ke Sana Denganmu (Sam berduet dengan Adibah Noor)